เรื่องร้องเรียน: เรียนท่านผู้อำนวยการเขตบางกะปิ    จากใจผู้มาใช้บริการสำนักงานเขตฯแล้วไม่มีที่จอดรถเลย วนหลายรอบมากจนต้องให้คนขับรถไปจอดที่อื่นแทน เลยมาเดินดูว่าทำไมรถถึงไม่มีที่จอด พบว่ามีรถยนต์ส่วนกลาง และรถเทศกิจจำนวนมาก ตลอดจนรถของบุคลากรภายในเขตจอดกว่า 90%ของที่จอด ทำให้ผู้มาใช้บริการไม่มีที่จอดรถ ขอความอนุเคราะห์ท่านดำเนินการจัดการภายในเพื่อให้ผู้มาใช้บริการมีที่จอดด้วย
การดำเนินการของเจ้าหน้าที่: กลุ่มงานบริหารได้ดำเนินการแจ้งทุกฝ่าย แจ้งเจ้าหน้าที่นำรถยนต์ราชการทุกคันออกไปจอดด้านนอกบริเวณลานจอดรถท่าเรือ และให้เจ้าหน้าที่นำรถยนต์ส่วนตัวไปจอดด้านนอก ตามหนังสือด่วนที่สุด ที่ กท5001/1595 ลงวันที่ 14 กรกฎาคม 2566
ความเห็นของผู้แจ้ง: ขอบคุณครับ ขอให้รักษาคุณภาพไว้ครับ อย่าให้ดีแค่ชั่วคราว แล้วกลับมาเป็นเหมือนเดิม
พื้นที่: แขวงคลองจั่น เขตบางกะปิ กรุงเทพมหานคร